**Обява за събиране на оферти (Строителство)**

**№ 6**

20.09.2016г.

|  |
| --- |
| **От: ОБЩИНА РИЛА**с ЕИК: 000261598 със седалище и адрес на управление: гр. Рила, пл. „Възраждане“ № 1Адрес за получаване на оферти: гр. Рила, Община Рила, пл. „Възраждане“ № 1 |

 Уважаеми дами и господа,

На основание, чл. 29, ал. 15 от Наредба № 12 от 25 юли 2016 г., за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. и чл. 44 от Закона за обществените поръчки, с настоящата обява провеждаме пазарни консултации, чрез събиране на оферти за:

|  |
| --- |
|  **„Реконструкция и рехабилитация на уличната мрежа в град Рила и с. Падала“, включваща следните дейности:****Дейност № 1** – **„Реконструкция и рехабилитация на уличната мрежа в град Рила“****Дейност № 2** – **„Реконструкция и рехабилитация на уличната мрежа в с.Падала“** |

**І. Неразделна част от настоящата обява е:**

**1.** Техническа спецификация на Възложителя съдържаща и Количествена сметка на дейностите/работите предмет на СМР за дейност № 1 и дейност № 2.

**ІІ. Срок за получаване на оферта: до 5 (пет) работни дни, включително, считано от датата на публикуване на Обявата, а именно: до 28.09.2016г. – 17:00 часа.**

**ІII. Вашата оферта за съответната дейност трябва да съдържа:**

**1.** Име и адрес на оферента.

**2.** Дата на издаване на офертата.

**3.** Техническо предложение съответстващо на Техническа спецификация, на възложителя, приложена в настоящето запитване.

**4.** Копие от талона/лиценза/удостоверението за вписване в Централен професионален регистър на строителя съгласно Закона за Камарата на строителите, за извършване на строежи и/или отделни видове строителни и монтажни работи – категория IV (четвърта), съгласно чл. 137, ал. 1 от ЗУТ.

**5.** Цена с описание на ДДС в лева, като бъде посочена и стойността без ДДС в лева.

**6.** Валидност на офертата (*офертата следва да бъде със срок на валидност не по-малко от 6 /шест/ месеца*).

**7.** Подпис и печат на представляващия оферента или на нотариално упълномощен от него представител. *В случай на полагане на подпис от лице, различно от представляващия организацията се прилага към офертата копие на нотариалното заверено пълномощно за представителството.*

**IV.** Моля, офертата за съответната обособена позиция да съдържа цялата необходима информация, за да бъде оценена. Да бъде изготвена на официална бланка на представляваната от Вас фирма, подписана, подпечатана, и да ни бъде изпратена по пощата с обратна разписка на горепосочения адрес за кореспонденция или доставена лично.

**V.** Моля, също така да ни информирате дали Вашата фирма е вписана в Търговския регистър към Агенцията по вписванията поради факта, че това е задължително условие към предлаганите от нас доставчици/строители при приемане и оценяване на проектите, финансирани от ПРСР 2014 – 2020 г.

**VІІ.** Настоящето „Обява за събиране на оферта” със съответните приложения е публикувано в „Профила на купувача” на Община Рила на следният адрес: <http://grad-rila.nit.bg/pazarni-konsultaczi/uliczi-v-gr.-rila-i-selo-padala/>

**С уважение,**

 **/П/**

**Георги Кабзималски**

*Кмет на Община Рила*